b"\n_START_ARTICLE_\nSkrekkfilm\n_START_PARAGRAPH_\nI en skrekkfilm (eller gr\xc3\xb8sserfilm) fors\xc3\xb8ker filmskaperen \xc3\xa5 f\xc3\xa5 seeren til \xc3\xa5 f\xc3\xb8le frykt, redsel, angst eller avsky. Historien dreier seg ofte om en ond makt, hendelse eller persons inntreden i verden, noen ganger en overnaturlig s\xc3\xa5dan. Myrding og drap er ogs\xc3\xa5 vanlige elementer i skrekkfilmer. Som oftest er det en eller flere skikkelser som pr\xc3\xb8ver \xc3\xa5 drepe andre i skrekkfilmer. _NEWLINE_Noen av de vanligste ingrediensene er vampyrer, zombier (og andre former for gjenoppst\xc3\xa5tte d\xc3\xb8de), varulver, eldgamle forbannelser, sp\xc3\xb8kelser, demoner eller demonbesettelse, satanisme, kannibaler og/eller utenomjordiske vesener. Seriemorderfilmer blir av og til ogs\xc3\xa5 plassert i skrekkfilmsjangeren._NEWLINE_Spesielle historier og karakterer, ofte hentet fra klassisk litteratur, har ogs\xc3\xa5 v\xc3\xa6rt popul\xc3\xa6re blant skrekkfilmskapere. Dracula, Frankenstein, Mumien og Dr. Jekyll og Mr. Hyde er eksempler p\xc3\xa5 dette._NEWLINE_Nevneverdige filmer som har flyttet grenser i sjangeren er Don Siegels Invasion of the Body Snatchers (1956), Roman Polanskis Rosemary's Baby (1968), Tobe Hoopers Motorsagmassakren (1974). Stanley Kubricks Ondskapens hotell (The Shining) m\xc3\xa5 ogs\xc3\xa5 nevnes som en av de store skrekkfilmklassikerne. Nyere filmer er The Conjuring, Anabelle og JigSaw._NEWLINE_Det er ikke laget s\xc3\xa5 mange skrekkfilmer i Norge, men en kan nevne Villmark (2003), Rovdyr (2008), Fritt vilt (2006) og D\xc3\xb8d sn\xc3\xb8 (2009). Filmklassikeren De d\xc3\xb8des tjern kan ogs\xc3\xa5 langt p\xc3\xa5 vei defineres som en skrekkfilm."